ਗਰੈਂਡ ਪੈਲਸ
ਗਰੈਂਡ ਪੈਲਸ ਬੈਂਕਾਕ, ਥਾਈਲੈਂਡ ਵਿੱਚ ਬਣਿਆ ਇਮਾਰਤਾਂ ਦਾ ਇੱਕ ਕੰਪਲੈਕਸ ਹੈ। ਇਹ ਥਾਂ ਲਗਭਗ 1782 ਤੋਂ ਥਾਈਲੈਂਡ ਦੇ ਰਾਜੇ ਦਾ ਰਹਿਣ ਦਾ ਸਥਾਨ ਹੈ। ਰਾਜਾ ਉਸਦੀ ਸਰਕਾਰ ਅਤੇ ਉਸਦਾ ਕੋਰਟ ਇਸ ਮਹਿਲ ਵਿੱਚ ਹੀ ਆਪਣੇ ਫੈਸਲੇ ਲੈਂਦੇ ਸਨ। ਹੁਣ ਦਾ ਬਾਦਸ਼ਾਹ ਭੂਮੀਬੋਲ ਅਦੁਲਿਦੇਜ ਚਿਤਰਾਲਿਆਦੇਜ ਪੈਲਸ ਵਿੱਚ ਰਹਿੰਦਾ ਹੈ। ਪਰ ਗਰੈਂਡ ਪੈਲਸ ਨੂੰ ਦਫ਼ਤਰੀ ਕੰਮਾਂ ਲਈ ਵਰਤਿਆ ਜਾਂਦਾ ਹੈ। ਇੱਥੇ ਹਰ ਸਾਲ ਕਈ ਸ਼ਾਹੀ ਪ੍ਰੋਗਰਾਮ ਹੁੰਦੇ ਹਨ। ਇਹ ਥਾਂ ਥਾਈਲੈਂਡ ਵਿੱਚ ਆਉਣ ਵਾਲੇ ਸੈਲਾਨੀਆਂ ਲਈ ਖਿਚ ਦਾ ਕੇਂਦਰ ਹੈ।